Carlos Jean

**Carlos Jean**, nado en Ferrol o 15 de xuño de 1973, é un músico, produtor musical, mesturador e cantante galego de orixe haitiana.

## Traxectoria
Carlos Jean naceu en Ferrol en 1973, fillo de Julia, tamén de Ferrol, e de Jean Robert Jean *Daddy Jean*, emigrante haitiano.

A finais dos anos noventa forma coa actriz e cantante Najwa Nimri o grupo de música electrónica Najwajean. O seu primeiro traballo foi *Non blood* (1998). Tamén colaboraron nas bandas sonoras das películas *Asfalto* e *Guerreros*. En 2002 publican *Selection*.

### En solitario
O seu primeiro traballo en solitario, publicado no ano 2000, sería *Planet Jean*, coas últimas tendencias dance daquel momento, onde destacaba o tema "Give Me the 70´s". A partir deste momento, moitos artistas contaron coa súa colaboración como produtor ou como mesturador, entre eles Alejandro Sanz, Miguel Bosé, Enrique Bunbury, Carlos Baute, Fangoria, Hevia, Malabar, OBK, Pastora Soler, Presuntos Implicados, Najwa Nimri, Tiziano Ferro, Undrop ou La Unión.

No ano 2002 publica *Back to the Earth*, un disco de transición no que busca un son máis propio con cancións máis cálidas e afastadas do son electrónico centroeuropeo, orientadas cara á música máis bailable. O disco conta coas colaboracións de, entre outros artistas, Amparanoia, Orishas, Macaco, Malabar, Sheila Cuffy, Daddy Jean (o seu pai), Shuarma (Elefantes), Pastora Soler... Durante a súa gravación proba as mesturas que vai facendo no local onde pica o seu irmán Robert J. ata conseguir o resultado definitivo. Inclúe música samba, son, funk, soul, blues, big beat, hip hop ou latin power.

No ano 2006 publica o traballo *Mr Miracle*, que nun principio se ía a chamar *On a diet* ("A dieta") e cuxo primeiro single é o tema pop "Have a Nice Day", que narra a historia dun personaxe que se converte por casualidade en superheroe e consegue salvar o mundo. Neste traballo colaboran Macaco (en "Suave"), La China Patino (Cycle) (en "Once Again"), Plastilina Mosh (en "Get Down"), Alaska (en "Nada") e Bebe (en "Tiempo", a primeira canción gravada en castelán por Carlos Jean). Este terceiro traballo abarca diferentes estilos, como funk ("She's all about cash"), pop ("Have a nice Day"), electrónica de baile ("Once Again"), hip hop ao estilo dos oitenta ou rock ("Your rap is bad", "Mr. Miracle").

## Discografía
### Con Najwajean
**Non Blood* (Subterfuge Records, 1998)
**Selection* (Subterfuge Records, 2002)
**Till it Breaks* (2008)
#### Sinxelos
**Like those roses* (Subterfuge Records, 1998)
**Like those roses remixes* (Subterfuge Records, 1998)
*''I'm gonna be (500 miles)* (Subterfuge Records, 1999)
**Garota de Ipanema* (Subterfuge Records, 1998)

### En solitario
**Planet Jean* (Subterfuge Records, 2000)
**Back to the Earth* (EMI/Hispavox, 2002)
**Back to the Earth* (vinilo) (EMI/Hispavox, 2003)
**Mr Miracle* (EMI, 2006)
#### Sinxelos
**Give me the 70's* (Subterfuge Records, 2000)

### Bandas sonoras
**Asfalto* (con Mastretta) (Subterfuge Records, 2000)
**Guerreiros* (Subterfuge Records, 2002)
**Ausentes* (2005)

## Colaboracións
*Produción da versión do tema *Sevilla*, de Miguel Bosé, interpretada por Rocío Jurado e Raphael.
*No videoxogo FIFA 07 de ELECTRONICS ARTS.
*Con Bebe no seu disco *Pa fuera telarañas* (2004)
*Con Marta Sánchez no disco *Lo mejor de Marta Sánchez* e en *Los mejores años de nuestra vida*.
*Realizou en 2006 o remix da canción *Idiota* do grupo Nena Daconte, que utilizaron como substitución ao seu single *Idiota'' orixinal.

## Véxase tamén
### Ligazóns externas
*Web oficial
*Carlos Jean no Acid Jazz Hispano